HMPRO ลุ้นกำไร Q3 โตก้าวกระโดด 75% รับท่องเที่ยวฟื้น-มาร์จิ้นดีขึ้น
HMPRO ลุ้นกำไร Q3/65 โตก้าวกระโดด 75% รับท่องเที่ยวฟื้น-มาร์จิ้นดีขึ้น คาดดันทั้งปีนี้แตะ 6.45 พันล้านบาท แนะซื้อเป้า 18.20 บาท
HMPRO ลุ้นกำไร Q3/65 โตก้าวกระโดด 75% รับท่องเที่ยวฟื้น-มาร์จิ้นดีขึ้น คาดดันทั้งปีนี้แตะ 6.45 พันล้านบาท แนะซื้อเป้า 18.20 บาท
28 ก.ย. 2565

บล.โนมูระ พัฒนสิน ระบุในบทวิเคราะห์วันนี้ (28 ก.ย.65) ว่า บริษัท โฮม โปรดักส์ เซ็นเตอร์ จำกัด (มหาชน) หรือ HMPRO แนวโน้มกำไรสุทธิ 3/2565 คาดอยู่ที่ 1.52 พันล้านบาท เติบโตก้าวกระโดด 75% เทียบช่วงเดียวกันของปีก่อน และเทียบไตรมาสก่อนหน้า เพราะได้อานิสงส์ฐานต่ำในไตรมาส 3/2564 (ก.ค.-ส.ค. 2564 มี Lockdown) บวกกับภาคการท่องเที่ยวทยอยฟื้นตัวขึ้น หนุน SSSG ฟื้นตัวแรง 17% จากลดลง 1.1% ในไตรมาส 2/2565  และมาร์จิ้นจะฟื้นตัวแข็งแกร่งตามสัดส่วนสินค้าเฮ้าส์แบรนด์ที่ขึ้นต่อเนื่องและรายได้ค่าเช่า
ทั้งนี้ ยังคงมองบวกต่อโมเมนตัมกำไรในไตรมาส 4/2565 โดยคาดจะทำจุดสูงสุดของปีตามกิจกรรมทางเศรษฐกิจที่กลับสู่ภาวะปกติใกล้ช่วงก่อนโควิดแล้ว ปลายปีนี้คาดโฮมโปรจะเริ่มกลับมาจัดงาน EXPO ขนาดใหญ่อีกครั้ง ผสานกับกับทิศทางมาร์จิ้นที่จะยังเป็นขาขึ้นต่อหนุนจากการรับรู้รายได้ส่งเสริมการขายประจำปี
ดังนั้นคงคาดกำไรปกติทั้งปี 2565 กลับมาเหนือก่อนโควิดที่ 6.45 พันล้าน โตกว่า 19% (เด่นกว่า DOHOME ลดลง 16% เทียบช่วงเดียวกันของปีก่อน, GLOBALโต 3%) ซึ่งไม่สอดคล้องกับด้าน valuation ที่ซื้อขายบน PER23F แนะนำซื้อราคาเป้าหมายที่ 18.20 บาท
 